laion/Wikipedia-Exotic huggingface dataset:
סטילינודון

סטילינודון (שם מדעי: Stylinodon) הוא סוג של יונק נכחד מהסדרה כימולסטיים, שהשתייך לקבוצה Taeniodonta והיה היונק האחרון מקבוצה זו. הוא התקיים במהלך תקופת האאוקן שבפלאוגן לפני כ-45 מיליון שנה, ומאובניו התגלו באמריקה הצפונית בוויומינג, קולורדו, טקסס וביוטה. הם הוגדרו לראשונה ב-1874 בידי החוקר האמריקאי עותניאל צ'ארלס מארש. בסוג זה נמצאו 2 מינים: Stylinodon mirus, שהוגדר ב-1874 ו-Stylinodon inexplicatus, שהוגדר ב-1981. יונק זה הגיע לאורך של 150 סנטימטרים ולמשקל של 80 עד 110 קילוגרם, והוא היה בעל גולגולת קצרה עם לסתות נוקשות וחותכות דמויות-ניבים בלטו מתוכם. באחורי הלסת בלטו שיניים טוחנות רחבות שכוסו באמייל וצמחו לאורך כל חייו (בדומה לשיני מכרסמים). למרות המראה המאיים הוא לא היה טורף, ומבנה הלסתות הגדולות עזר לו לחתוך שורשים, פקעות ומזון דומה. הרגליים היו קצרות ובעלות טפרים גדולות בדומה לטפרי שנבובים או דוב נמלים גדול ושימשו לחפירה והוצאת שורשים. ייתכן שהם גם שימשו להרתעת טורפים. יונק זה כנראה נכחד לאחר היעלמות היערות הלחים של האאוקן ובשל מאבק נגד יונקים מפותחים יותר. פסיטקותריום מדיה וקבצים בנושא סטילינודון בוויקישיתוף סטילינודון, באתר GBIF (באנגלית)
צ'ארלס רוביה

צ'ארלס רוביה (באנגלית: Charles Wanyoike Rubia;‏ 1923 – 23 בדצמבר 2019) היה פוליטיקאי קנייתי, שהיה ראש העיר הראשון של ניירובי שהיה יליד אפריקה. בשנת 1963 נבחר לראשונה לראשות עיריית ניירובי, והיה לראש העיר הראשון שהיה יליד אפריקה. הוא סיים את כהונתו בשנת 1967. לאחר שסיים את כהונתו כראש עיר, התמודד רוביה לפרלמנט מטעם מפלגת האיחוד הלאומי של קניה באפריקה במחוז הבחירה "Starehe" ונבחר, ואף היה חבר הקבינט הממשלתי. הוא היה חבר הפרלמנט משנת 1969 ועד לשנת 1988. בשנת 1990 הוא נכלא ללא משפט בכלא באבטחה מרבית יחד עם הפוליטיקאי והאקטיביסט קנת' מטיבה בשל קריאותיהם להחלת דמוקרטיה בקניה, שתאפשר התמודדות של מפלגת רבות, ובשל התנגדותם החריפה לנשיא קניה דניאל אראפ מוי שהנהיג משטר חד-מפלגתי. לאחר שנה בכלא, השניים שוחררו והמשטר החד-מפלגתי בוטל. ביולי 2018 זכה בתואר דוקטור לשם כבוד מהאוניברסיטה הטכנולוגית של מוראנג'ה, על סיועו לגיוס הקהילה לעזרה להקמת האוניברסיטה. בשנת 1992 הקים את מפלגת "הקונגרס הלאומי של קניה" (אנ'). רוביה מת בביתו שבניירובי ב-23 בדצמבר 2019, בגיל 96. סיפור מעצרו של רוביה (באנגלית) Uwechue, Raph (25 בדצמבר 1991). "Africa Who's who". Africa Journal Limited – via Google Books. {{cite web}}: (עזרה) Nairobi's first African Mayor Charles Rubia to be buried on Monday, Capital News, ‏2019-12-26 (באנגלית) Special Correspondent, Charles Rubia: From first African mayor of Nairobi to multi-party hero, The Standard "attacho.com". attacho.com.(הקישור אינו פעיל) "Moi's Minister Dies in Nairobi - Kenyans.co.ke". "Nairobi's first black mayor Charles Rubia dies at 96". The Star. "Charles Rubia: Veteran politician dies at 96". www.msn.com. נבדק ב-2019-12-24.
אפרואווס

אפרואווס (שם מדעי: Afroaves) הוא ענף של עופות בתראים, אשר הוגדר ב-2012. קבוצה זו כוללת את סדרות העופות המקורבים לכחלאים אך גם קרובים לעופות הדורסים (למעט הבזים). מינים אלה ברובם הם אוכלי כל או אוכלי בשר, והם בעלי מקור חזק מעוצב לניקור מזון, אם כי אצל חלקם כמו הטוקנים והקלאויים הם חלולים ומיועדים לקישוט יותר. הענף מחולק ל-3 ענפים: Accipitrimorphae, בו דורסי היום והקונדורים, סדרת דורסי הלילה ו-Coraciimorphae, בה הסדרות הקרובים לכחלאים, הנקראים, הקלאונאים והטרוגונאים. זוהי אחת משתי הקבוצות של הענף אינופינאווס, בו נמצאים גם הקבוצה אוסטרלאווס שבה כלולים הקריאמאים, הבזאים, התוכאים וציפורי השיר. קבוצה Accipitrimorphae סדרה דורסי יום (Accipitriformes) סדרה קונדוראים (Cathartiformes) סדרה דורסי לילה (Strigiformes) קבוצה Coraciimorphae סדרה קוליוסאים (Coliiformes) קבוצה Cavitaves סדרה קורולאים (Leptosomiformes) - ייתכן ששייכת לכחלאים קבוצה Eucavitaves סדרה טרוגונאים (Trogoniformes) קבוצה דמויי כחלאים (Picocoraciae) סדרה קלאונאים (Bucerotiformes) סדרה דוכיפתאים (Upupiformes) קבוצה Picodynastornithes סדרה כחלאים (Coraciiformes) סדרה נקראים (Piciformes) תרשים הסדרות הקיימות:
אוסטרלאווס

אוסטרלאווס (שם מדעי: Australaves) הוא ענף של עופות בתראים, אשר הוגדר ב-2012. קבוצה זו כוללת את סדרות העופות המקורבים לציפורי השיר ודומיהם. הוא קרוב לענף אפרואווס, בתוכו דורסי היום והלילה והכחלאים, והוא הענף השני המצוי בקבוצה אינופינאווס, יחד עם סדרת ההואצינאים. הקרבה בין סדרות הענף נתונה במחלוקת מדעית, כאשר מספר חוקרים מטילים בספק את הקרבה של הבזאים לציפורי השיר והתוכים. סדרה זו הופרדה מדורסי היום לאחרונה עקב בדיקות גנטיות ומולקולריות שמצביעות על הבדלים בין שאר העופות הדורסים. הקריאמאים (שבהם עופות האימה הנכחדים) נחשבו בעבר למינים של עגוראים, אך אבותיהם אולי דמו לעורבים כמו גם אבות הבזים, מה שמרמז על קרבה לציפורי השיר. האב הקדמון המשותף של הקבוצה היה עוף אוכל בשר, בהתבסס על מבנה מקורו וכך הבזים והקריאמות החיות כיום והמינים הנכחדים בהם, אם כי הסוג סטריגוגיפס היה אולי צמחוני. הקבוצה Psittacopasserans התפתחה לכיוון של אוכלי כל, ציידי חרקים ואף למינים צמחונים הניזונים מזרעים, אגוזים, פירות, פרחים, צוף ועוד. סדרה קריאמאים (Cariamiformes) קבוצה Eufalconimorphae סדרה בזאים (Falconiformes) קבוצה Psittacopasserae סדרה תוכאים (Psittaciformes) סדרה ציפורי שיר (Passeriformes) תרשים הסדרות הקיימות:
סאלי קוסגיי

סאלי קוסגיי (באנגלית: Sally Kosgei; נולדה בשנת 1949) היא פוליטיקאית קנייתית. קוסגיי למדה בבית הספר לבנות אליאנס (אנ'). לאחר מכן עברה ללמוד באוניברסיטת סטנפורד, בה קיבלה תואר שני בשנת 1975 ותואר דוקטור לפילוסופיה בשנת 1980. בשנת 2007 התמודדה בבחירות לפרלמנט קניה מטעם התנועה הדמוקרטית הכתומה (אנ') ונבחרה כנציגת מחוז הבחירה "אלדיי". לאחר הקמת הקואליציה בשנת 2008, מונתה קוסגיי לשרה להשכלה גבוהה. באפריל 2010 הפכה לשרת החקלאות, במקום השר ויליאם רוטו. היא מילאה תפקיד זה עד שעזבה את הפרלמנט בשנת 2013. בשנת 2017 הייתה מעורבת בפרשת מסמכי פרדייז. Explore The Politicians in the Paradise Papers, ICIJ (באנגלית)
עבאד בן בשר

עבאד בן בִּשְר (בערבית: عباد بن بشر; 597 – 632) היה אחד מהצחאבה, חבריו של הנביא מוחמד. המסורת האסלאמית מספרת שהוא הוקסם מהקוראן כבר בפעם הראשונה שהוא שמע אותו מוקרא על ידי מוסעב בן עומייר, כשעבאד היה בן 18 לכל היותר. הקוראן זכה למקום מיוחד בלבו, והוא נהג לקרוא בו כל כך הרבה, עד כדי כך שהצחאבה נהגו לכנות אותו "חברו של הקוראן". מסופר כי עאישה אמרה פעם "ישנם שלושה אנשים מבין האנצאר אשר איש לא עולה עליהם במידות הטובות: סעד אבן מועד, אוסייד בן ח'וצ'ייר, ועבאד בן בשר". Abbad ibn Bishr, Wajibad, ‏23 בינואר 2016 (באנגלית) ABBAD IBN BISHR , (URDU) HANDI # 36 حضرت عباد ابن بشر, נבדק ב-2019-12-29 Mehbooba, at the center of your attention., www.mehbooba.co.uk(הקישור אינו פעיל) ערך זה הוא קצרמר בנושא אסלאם ובנושא אישים. אתם מוזמנים לתרום לוויקיפדיה ולהרחיב אותו.
אינופינאווס

אינופינאווס (שם מדעי: Inopinaves) הוא ענף של עופות בתראים והוא כולל את מרבית הסדרות של העופות הבתראים. לא כל החוקרים מכירים בקבוצה זו ויש הרואים בה קבוצה פוליפילטית. קבוצה זו הופרדה משאר העופות לראשונה מתחילית הפלאוקן שלפני 64 מיליון שנה, מעט לאחר הכחדת הקרטיקון הגדולה. המאפיינים שלה המבוססים על מורפולוגיה פרימיטיבית דומה, אך ייתכן שהדמיון המורפולוגי נגרם עקב אבולוציה מתכנסת או שרידים אבולוציונים והקבוצות שבה אינן קרובות. קבוצה זו הוגדרה ב-2015, ובתוכה ישנם 2 קבוצות: סדרת ההואצינאיים (Opisthocomiformes) הכוללים את ההואצין המוזר מאמריקה הדרומית (בעבר ראו בו מין הקרוב לקוקיתאים) ו-Telluraves הנחלקת לשתי קבוצות: אפרואווס, הכוללת את הסדרות הקרובות לכחלאים ולעופות הדורסים ואוסטרלאווס, הכוללת את הסדרות הקרובות לציפורי השיר והתוכים. סדרה הואצינאיים (Opisthocomiformes) קבוצה טלוראווס (Telluraves) קבוצה אפרואווס (Afroaves) קבוצה Accipitrimorphae סדרה דורסי יום (Accipitriformes) סדרה קונדוראים (Cathartiformes) סדרה דורסי לילה (Strigiformes) קבוצה Coraciimorphae סדרה קוליוסאים (Coliiformes) קבוצה Cavitaves סדרה קורולאים (Leptosomiformes) - ייתכן ששייכת לכחלאים קבוצה Eucavitaves סדרה טרוגונאים (Trogoniformes) קבוצה דמויי כחלאים (Picocoraciae) סדרה קלאונאים (Bucerotiformes) סדרה דוכיפתאים (Upupiformes) קבוצה Picodynastornithes סדרה כחלאים (Coraciiformes) סדרה נקראים (Piciformes) קבוצה אוסטרלאווס (Australaves) סדרה קריאמאים (Cariamiformes) קבוצה Eufalconimorphae סדרה בזאים (Falconiformes) קבוצה Psittacopasserae סדרה תוכאים (Psittaciformes) סדרה ציפורי שיר (Passeriformes)
רנו זום

רנו זום (בצרפתית: Renault Zoom) היא מכונית קונספט בתצורת מכונית מיקרו חשמלית מתוצרת יצרנית הרכב הצרפתית רנו בשיתוף קבוצת ההנדסה הצרפתית "מהטרה" (אנ') (שם רשמי: Mécanique Aviation Traction), שהוצגה בשנת 1992 בצרפת. 3 דלתות הצ'בק. 2 דלתות צד מסוג "Scissor doors" (אנ'). (ראו תמונה) מנוע חשמלי. מנוע קדמי. סוג הנעה: הנעה קדמית. טווח סוללה חשמלית: כ-150 ק"מ. "רנו זום" "רנו זום" רנו רנו סימביוז מדיה וקבצים בנושא רנו זום בוויקישיתוף רנו זום, סרטון באתר יוטיוב "רנו זום" (בצרפתית) sitematrarama.free.fr/zoom "רנו זום" smallcarsclub.com/catalog/renault/renault-zoom רנו זום The Illustrated Encyclopedia of Extraordinary Automobiles Scissor door - היא דלת אשר הורכבה בכלי רכב, המסתובבים אנכית בציר קבוע בקדמת הדלת "רנו זום" כולל תמונה en.wheelsage.org/renault/zoom_concept/pictures
מירנדורניטס

מירנדורניטס (שם מדעי: Mirandornithes; בעבר נקרא Phoenicopterimorphae) הוא ענף של עופות בתראים בת לקבוצה אקוורליטורניטס, בה כלולות 2 סדרות: הטבלנאים והפלמינגואים. שני סדרות אלה שויכו לקבוצות שונות של עופות מפותחים חסרי שיניים, כשהפלמינגואים נחשבו לקרובי האווזאים והחסידות, בעוד הטבלנים נחשבו לקרובי הצוללנאים. מחקרים מודרניים המבוססים על ניתוחים פילוגנטיים וקשר מורפולוגי שייכו אותם לקבוצה קרובה, אשר הוגדרה ב-2005 והסתמכה על 12 קווים דומים, ביניהם קצוות אצבעות בין נוצות הכנפיים, עצם זרוע ארוכה בעלת בסיס דומה, בסיס בית חזה בעל עצמות דומות ושכבת סידן על קרום הביצה. תחילה הקבוצה שויכה לדמויי יונאים, אך מחקרים מ-2015 שייכו אותם לקרובי החופמאים ועופות מים דמויי שקנאים. שתי קבוצות אלה מכילות מינים החיים בגדות המים וייתכן שאביהם הקדום היה עוף מים שגם ידע לשחות. טבלנאים (Podicipediformes) פלמינגואים (Phoenicopteriformes) מירנדורניטס, באתר האנציקלופדיה של החיים (באנגלית) כתבה על מירנדורניטס באתר onlinelibrary (באנגלית)
טסה ויולט

טסה ויולט ויליאמס (באנגלית: Tessa Violet Williams; נולדה ב-20 במרץ 1990), המוכרת בשם הבמה טסה ויולט (באנגלית: Tessa Violet) היא זמרת-יוצרת, יוטיוברית וולוגרית אמריקאית. שם הבמה הקודם שלה היה מיקאקיטי (באנגלית: Meekakitty). ויולט נולדה ב-20 במרץ 1990 בשיקגו שבמדינת אילינוי שבארצות הברית. ויולט גדלה באשלנד (אנ') שבמדינת אורגון שבארצות הברית. ב-2007–2009, כשעבדה בהונג קונג ותאילנד בשביל פרויקט בית ספרי, היא עבדה בתור דוגמנית וולוגרית תחת שם הבמה מיקאקיטי. אחרי שעברה לניו יורק שבמדינת ניו יורק שבארצות הברית, היא זכתה במאה אלף דולר לאחר שקיבלה את מספר התגובות הרב ביותר סרטון יוטיוב אחד. ב-18 במרץ 2014, היא הוציאה את אלבום המוזיקה הראשון שלה, Maybe Trapped Mostly Troubled. ב-16 בספטמבר 2016, היא הוציאה את מיני-אלבום הראשון שלה, Halloway. ב-2016, שיחקה בסרט The Matchbreaker (אנ') בתפקיד טריסיה. ב-22 באפריל 2018, היא הוציאה את המיני-אלבום השני שלה, Halloway B-sides. ב-26 ביולי 2019, היא הוציאה את המיני-אלבום השלישי שלה, Bad Ideas (Act One). ב-25 באוקטובר 2019, היא הוציאה את אלבום המוזיקה השני שלה, Bad Ideas. מדיה וקבצים בנושא טסה ויולט בוויקישיתוף אתר האינטרנט הרשמי של טסה ויולט טסה ויולט, ברשת החברתית פייסבוק טסה ויולט, ברשת החברתית אקס (טוויטר) טסה ויולט, ברשת החברתית אינסטגרם טסה ויולט, ברשת החברתית טיקטוק טסה ויולט, סרטונים בערוץ היוטיוב טסה ויולט, במסד הנתונים הקולנועיים IMDb (באנגלית) טסה ויולט, באתר Rotten Tomatoes (באנגלית) טסה ויולט, באתר אפל מיוזיק (באנגלית) טסה ויולט, באתר ספוטיפיי טסה ויולט, באתר סאונדקלאוד (באנגלית) טסה ויולט, באתר Last.fm (באנגלית) טסה ויולט, באתר AllMusic (באנגלית) טסה ויולט, באתר MusicBrainz (באנגלית) טסה ויולט, באתר דיזר טסה ויולט, באתר Discogs (באנגלית) טסה ויולט, באתר Songkick (באנגלית) טסה ויולט, באתר Genius Cohen, Stefanie (25 ביולי 2010). "Cashin' in on video". New York Post. אורכב מ-המקור ב-2013-06-11. נבדק ב-2 ביולי 2011. {{cite web}}: (עזרה) "19-Year-Old YouTube Vlogger Receives Over One Million Views and Wins $100,000 in Lashes to Riches Giveaway". PR Newswire / Beauty Biosciences. ארכיון מ-2019-12-29. נבדק ב-2 ביולי 2011. {{cite web}}: (עזרה) Maybe Trapped Mostly Troubled by Tessa Violet, Genius (באנגלית) Tessa Violet - Maybe Trapped Mostly Troubled, Discogs (באנגלית) Halloway by Tessa Violet, Genius (באנגלית) Tessa Violet - Halloway, Discogs (באנגלית) Halloway B-sides by Tessa Violet, Genius (באנגלית) Bad Ideas (Act One) by Tessa Violet, Genius (באנגלית) Bad Ideas by Tessa Violet, Genius (באנגלית)
מנהרה (פירושונים)

האם התכוונתם ל... מנהרה – מעבר תת-קרקעי מעשה ידי אדם קטגוריה:מנהרות – ערכים על מנהרות במנהרה – מחזה מאת רועי חן המנהרה – רומן מאת א"ב יהושע המנהרה (סרט) – סרט גרמני משנת 2001
לעמעלע

לעמעלע (ביידיש: גדי, שה קטן) הוא אלבום שירי עם ביידיש של המוזיקאית והזמרת הישראלית חוה אלברשטיין, שיצא בשנת 2006. שירי האלבום, שנכתבו על ידי משוררים יידיים בתקופה המודרנית (בשנות ה-40), הולחנו עבור האלבום על ידי אלברשטיין. האלבום כולל שירים העוסקים בשואה ושמו של שיר הנושא "לעמעלע" מתייחס לשה מסיפור עקדת יצחק. "לעמעלע" כולל עיבוד עשיר המעניק נפח לשירים היידיים האישיים. הוא הופק בידי המוזיקאי הצ'כי אלס ברזינה ששיתוף הפעולה איתו החל לאחר שברזינה שילב קטעים מתוך אלבומה של אלברשטיין "The Well" בפסקול שיצר לסרט "Divided We Fall", שהיה מועמד לפרס אוסקר לסרט הזר ב-2001. האלבום הוקלט באולפן הקלטות נחשב בצ'כיה, בו הקליט גם דייוויד בואי, ומנגנת בו תזמורת קלאסית גדולה וכן נגני ג'אז ומוזיקה עממית מצ'כיה, סרביה וקרואטיה. האלבום הופץ באירופה החל מ-2007 על ידי חברת התקליטים הנחשבת "Naïve". חוברת השירים המצורפת כוללת תרגומים של המילים לעברית (בני מר), אנגלית וצרפתית. האלבום זכה בישראל לתשומת לב רבה יותר מאשר אלבומיה הקודמים של אלברשטיין ביידיש, הגיע בשבוע הראשון לצאתו אל צמרות מצעדי המכירות העבריים, ושהה זמן רב במצעדים. הוא יצא כמעט במקביל להוצאתו המחודשת של האלבום "כמו צמח בר". "לעמעלע" זכה לביקורות משבחות בישראל. אמיר עמרמי מ"נענע 10" כינה אותו "יצירת מופת" וכתב כי "מעטים הם האלבומים מהתקופה האחרונה, שהצליחו להוציא סאונד קלאסי טהור כל כך חם ואמיתי של תזמורת מלאה". כל הלחנים: חוה אלברשטיין גוטער זיכרון (מילים: בינם הלר) תפילה (מילים: קדיה מולודובסקי) מלכהלע (מילים: איציק מאנגער) לעמעלע (מילים: בער שנאפער) דער זומער אוונט (מילים: איציק מאנגער) וייסע יארן (מילים: יוסף פפירניקוב) א געזינד זאלבע אכט (מילים: אברהם ריזין) דריי שומרים (מילים: מני לייב) אוי מיידל מיידל (מילים: אברהם ריזין, מני לייב) דער ים (מילים: יהואש) וויגליד (מילים: אהרן ליילס) א טאג פארגייט (מילים: קדיה מולודובסקי) מיין ליבער (מילים: איציק פפר) מידע על האלבום לעמעלע באתר MusicBrainz אבי אפרתי, מעולה'לה, ידיעות תל אביב גידי אביבי, היא כאן וגם שם, באתר הארץ, 30 במרץ 2006 אמיר עמרמי, א'מחייע(הקישור אינו פעיל), באתר נענע 10 גיל רוביו, א-ליכטיק נשומה, מגזין את נורית כרמל, הודעה מטעם אן-אם-סי מוסיקה בע"מ, לעמעלע - אלבום חדש לחוה אלברשטיין, באתר News1 מחלקה ראשונה, 4 באפריל 2006
מאטרה MS80

מאטרה MS80 (בצרפתית: Matra MS80) היא מכונית מרוץ שיועדה למרוצי פורמולה 1 מתוצרת קבוצת ההנדסה הצרפתית מאטרה (אנ') (שם רשמי: Mécanique Aviation Traction) אשר יוצרה בשנת 1969 בצרפת. מאטרה MS80 הייתה המכונית הרביעית של פורמולה 1 שיוצרה על ידי "מהטרה" (בעקבות דגמי: MS9 ,MS10 ו-MS11). בשנת 1969 נבנו שתי יחידות בלבד. דגם שלישי שנבנה אך לא הורכב, הורכב בשנת 2006 על ידי חברת "EPAF". מכונית מרוץ חד-מושבית. מנוע מרכזי. שלדה: אלומיניום מונוקוק (אנ'). מתלים: המתלה הקדמי של זרוע הנדנדה הוחלף על ידי קפיצי הסירה החיצוניים כאשר הקישור המקביל הוקם על גבי המתלה האחורי (שינוי מהותי מדגם "מאטרה MS10"). מיקום תא הדלק - הועבר מאחורי הנהג (שינוי מהותי מדגם "מאטרה MS10"). מאטרה MS80 הייתה אחת ממכוניות המרוץ הראשונות של ה-פורמולה 1 שתוכננה עם "כנפיים" המחוברות ישירות לגוף המכונית כדי להגביר את אחיזת הצמיגים במהירות גבוהה. נהגים בולטים: ג'קי סטיוארט, "Jean-Pierre Beltoise" (אנ'). בשנת 1969 זכה ג'קי סטיוארט ב"אליפות העולם בפורמולה 1" (אנ'). בדגם הורכבו צמיגי "Dunlop Tyres" (אנ'). מאטרה MS80 מאטרה MS80 מאטרה MS80 מאטרה MS80 נהוגה על ידי ג'קי סטיוארט מאטרה MS80 נהוגה על ידי ג'קי סטיוארט "מאטרה MS80" מדיה וקבצים בנושא מאטרה MS80 בוויקישיתוף מאטרה MS80, סרטון באתר יוטיוב מאטרה MS80, סרטון באתר יוטיוב מאטרה MS80, סרטון באתר יוטיוב מאטרה MS80 statsf1.com/en/matra-ms80 מאטרה MS80 motorsportmagazine.com/archive/article/march-2008/80 מאטרה MS80 ultimatecarpage.com/car/2966/Matra-MS80-Cosworth מאטרה MS80 oldracingcars.com/matra/ms80 ג'קי סטיוארט מתראיין ל-alan-henry motorsportmagazine.com/archive/article/june-2006/28/jackie-stewart-talks-alan-henry
הרמן פון שטיין

הרמן כריסטליב מתיוס פון שטיין (בגרמנית: Hermann Christlieb Matthäus von Stein;‏ 13 בספטמבר 1854 – 26 במאי 1927) היה גנרל גרמני, ושר המלחמה הפרוסי במהלך מלחמת העולם הראשונה. שטיין נולד ב-13 בספטמבר 1854 בוודרשטדט, ובשנת 1873 הוא התגייס לצבא הפרוסי, והצטרף לרגימנט הארטילריה ה-3 (ברנדנבורג ה-1). בשנת 1901 הוא מונה למפקד רגימנט הארטילריה ה-33 (לורן ה-1), ובשנת 1910 הוא הועלה לדרגת גנרל מיור. בשנת 1912 הוא הועלה לדרגת גנרל לויטננט, ומונה למפקד הדיוויזיה ה-41, ובשנת 1913 הוא קיבל מהקיסר וילהלם השני את תואר האצולה "פון שטיין". בפרוץ מלחמת העולם הראשונה היה פון שטיין ראש אגף האפסנאות, וב-14 בספטמבר 1914 הוא מונה למפקד קורפוס המילואים ה-14, ופיקד עליו במהלך המירוץ אל הים, ולאחר מכן במהלך הקרב על הסום. באוקטובר 1916 הוא מונה לשר המלחמה הפרוסי, וכיהן בתפקיד זה עד לאוקטובר 1918. לאחר המלחמה פרש פון שטיין מהצבא וחי בלהנין, עד מותו ב-26 במאי 1927. מדיה וקבצים בנושא הרמן פון שטיין בוויקישיתוף
נערה גבוהה

נערה גבוהה (באנגלית: Tall Girl) הוא סרט קומדיה רומנטית אמריקאי של נטפליקס שעלה לשירות ההזרמה של החברה ב-13 בספטמבר 2019. בשנת 2022 יצא לסרט המשך בשם "נערה גבוהה 2". ג'ודי היא נערה בת 16, שגובהה הוא חריג - כ-1.85 מטרים. גובהה החריג מקשה על חיי החברה שלה, והיא סובלת מהצקות רבות. אחותה, הרפר, מתחרה בתחרויות יופי. חברה הטוב ביותר הוא ג'ק דונקלמן, שמאוהב בה בסתר. כשסטיג, תלמיד שוודי, מגיע לבית הספר במסגרת חילופי סטודנטים, ג'ודי מתאהבת בו, אך פוחדת לגשת אליו, משום שהוא מסתובב עם מלכת הכיתה השחצנית, קימי. אווה מישל – ג'ודי, נערה גבוהה הסובלת מגובהה החריג גריפין גלוק – ג'ק דונקלמן, ידיד של ג'ודי המאוהב בה בסתר נער יהודי אמריקאי לוק אייזנר – סטיג, תלמיד שוודי שמגיע במסגרת חילופי סטודנטים קלרה וילסי – קימי, מלכת הכיתה, חושקת בסטיג לעצמה סברינה קרפנטר – הרפר, אחותה הגדולה של ג'ודי פריס ברלס – ליז, חברתה הטובה של קימי המאוהבת בדונקלמן ריקו פריס – שניפר, ילד שמציק לג'ודי עוד מילדותה אנג'ליקה וושינגטון – פרידה, חברתה הטובה של ג'ודי אנג'לה קינסי – אמה של ג'ודי ומלכת יופי לשעבר סטיב זאן – אביה של ג'ודי בנובמבר 2018 הודיעה נטפליקס כי חברת ההפקה "Wonderland Sound and Vision" מפיקה סרט בבימויה של הבמאית נזינגה סטיוארט שייקרא "נערה גבוהה". צוות השחקנים לוהק בינואר 2019, ובסוף אותו חודש החלו צילומי הסרט בניו אורלינס. הטריילר לסרט יצא ב-29 באוגוסט 2019 והסרט עלה לשירות ההזרמה של נטפליקס ב-13 בספטמבר 2019. ב-17 באוקטובר 2019 הודיעה נטפליקס כי הסרט נצפה בשירות ההזרמה שלה למעלה מ-41 מיליון פעמים. אפליה בגלל גובה נערה גבוהה 2 מדיה וקבצים בנושא נערה גבוהה בוויקישיתוף אתר האינטרנט הרשמי של נערה גבוהה "נערה גבוהה", במסד הנתונים הקולנועיים IMDb (באנגלית) "נערה גבוהה", באתר נטפליקס "נערה גבוהה", באתר Rotten Tomatoes (באנגלית) "נערה גבוהה", במסד הנתונים הקולנועיים KinoPoisk (ברוסית) נערה גבוהה, במיזם "אישים" לתיעוד היצירה הישראלית N'Duka, Amanda (2 בנובמבר 2018). "Netflix, McG & Director Nzingha Stewart Team On 'Tall Girl' Teen Comedy". Deadline Hollywood. Penske Media Corporation. נבדק ב-29 בינואר 2019. {{cite news}}: (עזרה) Kilday, Gregg (24 בינואר 2019). "Netflix Finds Its 'Tall Girl'". The Hollywood Reporter. Billboard-Hollywood Reporter Media Group. נבדק ב-29 בינואר 2019. {{cite news}}: (עזרה) Hipes, Patrick (24 בינואר 2019). "Ava Michelle to Star in Netflix Teen Romance 'Tall Girl'". Decider. News Corp. נבדק ב-29 בינואר 2019. {{cite news}}: (עזרה) Dodson, P. Claire. ""Tall Girl" Is Netflix's New Teen Rom-Com for Tall People Everywhere". Teen Vogue (באנגלית). Condé Nast. נבדק ב-30 באוגוסט 2019. {{cite web}}: (עזרה) Moore, Kasey (17 באוגוסט 2019). "What's Coming to Netflix in September 2019". What's on Netflix. נבדק ב-19 באוגוסט 2019. {{cite web}}: (עזרה) Koblin, John (17 באוקטובר 2019). "Netflix's Top 10 Original Movies and TV Shows, According to Netflix". New York Times. נבדק ב-11 בנובמבר 2019. {{cite web}}: (עזרה)
יחסי קולומביה–קנדה

יחסי קולומביה–קנדה הם היחסים הדו-צדדיים שבין רפובליקת קולומביה לבין קנדה. בין שתי המדינות מתנהלים יחסים דיפלומטיים מלאים בשנת 1953, עת החליפו ביניהן שגרירים. כיום, לקולומביה שגרירות באוטווה וארבע קונסוליות בטורונטו, מונטריאול, ונקובר וקלגרי ואילו לקנדה שגרירות בבוגוטה. שתי המדינות חברות בארגון מדינות אמריקה. בשנת 2010 אשררה קנדה את הסכם הסחר החופשי שבין שתי המדינות שנחתם ב-2008. ההסכם נכנס לתוקף ב-15 בינואר 2011. ההסכם, בהיקף כולל של 1.14 מיליארד דולר אמריקאי נחתם בוועידת APEC. ההסכם מעודד סחר בחיטה, קטניות, שעורה, נייר וציוד מכני הנדסי. חלקים אחרים בהסכם כוללים התחייבות קולומביאנית למניעת עבודת ילדים, עבודת כפייה ואפליה בשוק העבודה. כמו כן ההסכם מסייע למנוע כפל מס. ממשלת קנדה הכריזה בפברואר 2009 על שהוסיפה את קולומביה לרשימת המדינות המועדפות לקבלת סיוע דיפלומטי. בשנת 2016, בעקבות המשא ומתן לשלום בין ממשלת קולומביה והמורדים, קנדה הציעה סיוע בסך 21 מיליון דולר "כדי לעזור לעסקת השלום בקולומביה להחזיק". הסיוע מיועד בעיקרו לאימוני משטרת קולומביה. מדיה וקבצים בנושא יחסי קולומביה–קנדה בוויקישיתוף Canadian Ministry of Foreign Affairs and International Trade about the relations with Colombia, ארכיון האינטרנט שגרירות קנדה בבוגוטה Canada-Colombia trade deal takes effect, CBC News, 15 באוגוסט 2011 Canada offers $21M to help Colombia make peace deal stick, CBC News, 26 בספטמבר 2016
יחסי שווייץ–תוניסיה

יחסי שווייץ–תוניסיה הם היחסים הדיפלומטיים הרשמיים שבין הקונפדרציה השווייצרית לבין הרפובליקה התוניסאית. בין הקונפדרציה השווייצרית לבין הרפובליקה התוניסאית מתקיימים יחסים דיפלומטיים רשמיים. על פי משרד החוץ השווייצרי, היחסים הדו-צדדיים הדיפלומטיים הרשמיים שבין הקונפדרציה השווייצרית לרפובליקה התוניסאית הם יחסים דיפלומטיים ידידותיים שהתחזקו בעקבות הליכי הדמוקריטיזציה שהתקיימו במדינה. היחסים של שווייץ עם תוניסיה התפתחו במהלך המאה התשע עשרה עם התפתחות הקולוניאליזם הצרפתי בצפון אפריקה. בשנת 1939, שווייץ פתחה קונסוליה בעיר תוניס. תוניסיה קיבלה את עצמאותה בשנת 1956, ובאותה השנה כוננה עמה שווייץ את היחסים הדיפלומטיים הרשמיים שלה. שווייץ הכירה בתוניסיה כמדינה עצמאית ב-1956 ופתחה בה צירות ששודרג מעמדה לשגרירות בשנת 1961. על פי הלשכה המרכזית השווייצרית, בסוף שנת 2018 התגוררו בתוניסיה אלף ארבע מאות תשעים ושישה אזרחים שווייצרים. שווייץ מיוצגת בתוניסיה בדרג השגרירות באמצעות שגרירות רשמית שהיא מחזיקה בתוניס, בירת המדינה. שווייץ מיוצגת בתוניסיה גם בדרג הקונסולרי באמצעות קונסוליה רשמית שהיא מחזיקה בעיר ג'רבה. תוניסיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מדיה וקבצים בנושא יחסי שווייץ–תוניסיה בוויקישיתוף Bilateral relations, אתר משרד החוץ של שווייץ EMBASSY OF SWITZERLAND IN TUNIS, TUNISIA CONSULATE OF SWITZERLAND IN DJERBA, TUNISIA EMBASSY OF TUNISIA IN BERN, SWITZERLAND
TT Games

TT Games היא חברה לפיתוח משחקי וידאו, שנוסדה בשנת 2005 במיידנהד (אנ') שבבריטניה. החברה ידועה בפיתוח משחקי הווידאו של חברת לגו. בשנת 2003 התבקשה קבוצת לגו (אנ') לפתח משחק המבוסס על צעצועי הלגו של זיכיון מלחמת הכוכבים (אנ'). כדי להתמודד עם האתגר החליטה חברת לגו לאחד בין שתי חברות בת של לגו – המפתחת Traveller's Tales (אנ') והמשווקת Giant Interactive, לכדי חברה אחת בשם TT Games. עד לשנת 2005 היו כל משחקי לגו מבוססים על הצעצועים של החברה עצמה. ג'ון ברטון (אנ'), המנהל של Traveller's Tales, הבין את הפוטנציאל ההצלחה של משחק לגו אשר מבוסס על זיכיון של סדרת סרטים. בשנת 2005 לוותה יציאת המשחק הראשון בסדרת לגו מלחמת הכוכבים בהצלחה גדולה הן מצד המבקרים והן מצד המכירות. בנובמבר 2007 נקנתה החברה על ידי חטיבת הבידור של האחים וורנר תמורת למעלה מ-100 מיליון ליש"ט. ב-2018 החלה החברה התרחבות לכיוון שוק משחקי המובייל עם קנייתה של חברת Playdemic ופתיחת תת-הסטודיו TT Odyssey בעיר ברייטון. מבוססי סדרות סרטים: לגו מלחמת הכוכבים לגו הארי פוטר לגו שודדי הקאריביים לגו שר הטבעות -לגו ההוביט ולגו שר הטבעות (משחק וידאו) לגו אינדיאנה ג'ונס לגו גיבורי העל של DC לגו ליגת הצדק לגו גיבורי העל של Marvel לגו האוונג'רס לגו הסרט - כולל נינג'ה גו לגו פארק היורה לגו משפחת סופר-על אחרים: לגו dimensions לגו Rock Band לגו city undercover לגו worlds לגו universe אתר האינטרנט הרשמי של TT Games TT Games, ברשת החברתית אקס (טוויטר) TT Games, סרטונים בערוץ היוטיוב